Legal Document

Category: 7

Text:
66. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 215520/2893 της 10 Ιουν. 1977 (ΦΕΚ Β΄ 531) Περί τροποποιήσεως αποφάσεως καθορισμού ωφελίμων θηλαστικών. Έχοντας υπόψη: 1.Τις διατάξεις των άρθρ. 251 παρ. 2,258 παρ. 2α,259 παρ. 2 του Ν.Δ. 86/69 «περί Δασικού Κώδικος». 2.Την 25238/1677/21.4.76 απόφασή μας (ΦΕΚ 602/30.4.76 τ.Β΄), με την οποία έχουν καθοριστεί τα ωφέλιμα πτηνά και θηλαστικά. 3.Την Δ.Δ. 1559/22.3.77 αναφορά της Δ/νσεως Δασών Ν. Κοζάνης, με την οποία μας έκανε γνωστό ότι ο ασπάλακας (τυφλοπόντικας) προξενεί σημαντική καταστροφή στην κροκοπαραγωγή, αποφασίζουμε: Τροποποιούμε την 25238/1677/21.4.77 απόφασή μας και χαρακτηρίζουμε τον ασπάλακα (τυφλοπόντικα) ως μερικώς επιβλαβές θηλαστικό στο Νομό Κοζάνης μόνον όπου καλλιεργείται ο κρόκος. Η θήρα του ασπάλακα επιτρέπεται όλο το έτος, με ειδικές διαταγές του οικείου Νομάρχου, όταν δεν επιτρέπεται η θήρα. Κατά τα λοιπά ισχύει η 25238/1637/21.4.1976 απόφασή μας. Η απόφαση αυτή να δημοσιευθεί στην Εφημερίδα της Κυβερνήσεως. 17.Η.α.66 Γενικές Διατάξεις